ՌԻՄԱ ՀՈՎՀԱՆՆԻՍՅԱՆ (Ղ. Աղայանի անվան դպրոցի ֆիզիկայի դասատու) — Մեզ վրա շատ մեծ տպավորություն թողեց Քեոսեյանի ելույթը հեռուստատեսությամբ: Ես հուզված էի և ցավ զգացի, որ մինչև այժմ լավ չենք ճանաչում Հայաստանից դուրս ստեղծագործող մեր երիտասարդ, շնորհալի արվեստագետին: Իմ՝ ուսուցչի ամենաանկեղծ ցանկությունն է, որ Քեոսեյանին ամեն միջոց տրամադրվի այդ ֆիլմը նկարահանելու համար: Իմ կարծիքով ֆիլմը մեր աշակերտության՝ Դավթի ծոռների մեջ ուժ և համարձակություն կներարկի հաղթահարելու կյանքի ամեն մի դժվարություն, ինչպես դա անում էր Դավիթը: